Mobiltelefóniára épülő fizetési és mérőóra kezelési megoldások
Elkán Tamás, Díjbeszedő Holding Zrt.

Az utóbbi évtizedek infokommunikációs fejlődése elengedhetetlenné tette, hogy az olyan, látszólag ettől a szektortól távol működő szolgáltatások, mint a díjbeszedés, mérőóra leolvasás vagy számlafizetés, alkalmazkodjanak a piaci kihívásokhoz és éljenek az innováció nyújtotta lehetőségekkel. A Díjbeszedő Holding Zrt. portfóliójában meghatározó szerepet töltenek be ezek a tevékenységek, ezért technológiai fejlesztésük is stratégiai fontosságú feladat. Az elmúlt években végrehajtott innováció eredményeként a díjbeszedők ma már mobiltelefonon rögzítik a mérőórák állását, szedik be a szolgáltatási díjakat vagy fizetik be számláikat az ügyfelek, közvetlenül a saját telefonjukról.